13/08/2015 | Administración LocalMunicipal
A Pobra do Caramiñal
Anuncio de creación da Xunta de Goberno Local

Por esta Alcaldía, con data 3 de xullo de 2015, dictouse a resolución que literalmente se trascribe: <<RESOLUCION DE ALCALDÍA Nº 404/2015 Unha vez celebradas as Eleccións Locais o pasado día 24 de maio, e constituído o novo Concello, o 13 de xuño, resulta necesario proceder ao establecemento da nova organización municipal, en particular, á constitución da Xunta de Goberno Local, no exercicio da potestade de autoorganización que, o artigo 4.1. a) da Lei 7/1985, de 2 de abril, Reguladora das Bases de Réxime Local, recoñece a esta Entidade. Conforme ao disposto no artigo 20 da Lei de Bases de Réxime Local, os municipios con mais de cinco mil habitantes contarán como órgano necesario coa denominada Xunta de Goberno Local. O dito órgano integrase polo Alcalde e un número de concelleiros non superior a un tercio do número legal ( actualmente 13), sendo nomeados e separados libremente pola Alcaldía, tendo en conta que as súas funcións son as de asistencia ao Alcalde no uso das súas atribucións e o exercizo daquelas atribucións que o Alcalde ou outro órgano municipal lle delegue, amén das que lle puideran atribuír directamente as leis ( artigo 23 da lei 7/1985, e 52 e 53 do RD.2568/1986). As atribucións que se deleguen na Xunta de Goberno Local exerceranse de conformidade co previsto nos artigos 114 a 118 do Rd.2568/1986. Vista a regulación deste órgano no Regulamento orgánico municipal vixente ( ROM) Polo exposto, e vistas as atribucións que corresponden á Alcaldía segundo o artigo 21 da Lei 7/1985, asi como os concordantes da Lei 5/1997, de Administración Local de Galicia, o Rd.781/1986, polo que se aproba o Texto Refundido de disposicións legais vixentes en materia de Rexime local, o Rd.2568/1986 xa mencionado, en tanto non se viran afectados polas modificacións efectuadas na Lei 7/1985, e demais normativa básica vixente, considerando unicamente aquelas atribucións e facultades delegables, esta Alcaldía no exercizo da competencia que lle outorga o artigo 44 do RD.2568/1986, RESOLVO: Primeiro: Revogar a Resolución da Alcaldia nº 293/2011, do dia 13 de xuño, e modificacións de se-lo caso, pola que se determinaba a composición, competencias e demais aspectos relativos á Xunta de Goberno Local. Segundo: A Xunta de Goberno Local estará formada por este Alcalde e tres concelleiros/as: CONCEPCION YOLANDA EKI ANNAN SOLIAS.- Presidente ROSARIO VARELA FERNANDEZ.- Vogal MIGUEL ALAMANCOS SOBRIDO.- vogal GENOVEVA HERMO SANTOS.- vogal Terceiro: A Xunta de Goberno Local manterá a competencia básica de prestar asistencia e asesoramento á Alcaldía que conservará todas as atribucións que lle confire a lexislación vixente. Cuarto.- A Xunta de Goberno Local celebrará sesión constitutiva no prazo de 15 dias seguintes de acordo co disposto no artigo 49 do ROM. Na mesma sesión deberase aceptar por dito órgano a delegación das atribucións aquí efectuadas. Quinto.- A Xunta de Goberno celebrará as súas sesións ordinarias todos os mercores ás 20:00 horas, nas dependencias do Concello, polo tanto, con periodicidade semanal, previa convocatoria ao efecto realizada por esta Alcaldía, sendo unha hora despois de non existir quórum suficiente de maioría absoluta na primeira convocatoria (Alcaldía e 2 membros), bastando a presenza de 1/3 dos membros na segunda, se ben o quorum coincide ao non poder ser inferior como órgano colexiado a tres, incluido o Presidente. Sexto.- As sesions da Xunta de Goberno Local que coincidan no mes de agosto, Semana Santa e Nadal, como consecuencia dos períodos vacacionais, poderán ser alteradas cando isto non menoscabe a xestión dos asuntos municipais. Asemade, a Alcaldia poderá pospoñer ou avanzar a celebración das sesións ordinarias da Xunta de Goberno Local, dentro da mesma semana da súa celebración, cando o día fixado sexa festivo. Sétimo.- A presente resolución surtirá efecto dende o día da súa data, sen prexuizo da súa preceptiva publicación no Boletín Oficial da Provincia, e notificarase aos membros da Xunta de Goberno Local para os efectos do previsto no artigo 114 do ROF. Oitavo.- Da presente resolución darase conta ao Pleno na sesión extraordinaria que se convoque para dar cumprimento ao previsto no art.38 do Regulamento de Organización, Funcionamento e Réxime Xurídico das Entidades Locais. A Pobra do Caramiñal, 5 de agosto de 2015 O Alcalde D. Jose Luis Piñeiro Garcia